user
চলচ্চিত্রের সংক্ষিপ্ত ইতিহাস বলো।
assistant
চলমান চিত্র তথা ‘মোশন পিকচার' থেকে চলচ্চিত্র শব্দটি এসেছে। চলচ্চিত্র যুগের শুরু ১৮৩০ সালের দিকে, যখন মানুষ ছবি খোদাইকৃত ঘূর্ণায়মান ঢাকা (জীবন চক্র) তৈরি করে। তবে চলচ্চিত্রের প্রকৃত জন্ম ১৮৯০ সালের দিকে। এ সময়েই ১৮৯১ সালে থমাস আলভা এডিসন কিনেটোস্কাপ নামে একটি যন্ত্র উদ্ভাবন করেন যাতে একটি ছিদ্রপথে একবারে একজনই ভিতরের ছবি দেখতে পারত। আর ছবিগুলো সাধারণত ছিল ঘোড়দৌঁড় বা বাচ্চাদের সাঁতার কাটার। এভাবে ১৯০৩ সালে এডিসনের গবেষণাগারে 'দি গ্রেট ট্রেন রবারী' নামে পৃথিবীর প্রথম চলচ্চিত্র তৈরি হয়। এর কয়েক বছর পর থমাস আরামাথ চলচ্চিত্রের সার্বজনীন প্রদর্শনীর জন্য একটি আলো অভিক্ষেপক যন্ত্ৰ উদ্ভাবন করেন। যার উন্নয়নে এডিসনও অবদান রাখেন। তখনকার চলচ্চিত্র সবই ছিল নির্বাক।

প্রথম সবাক চলচ্চিত্র 'দি জাজ সিঙ্গার' তৈরি করেন ওয়ারনার ভ্রাতৃবর্গ ১৯২৭ সালে আমেরিকাতে। ১৯১৩ সালে প্রথম ভারতীয় চলচ্চিত্র (নির্বাক) 'রাজা হরিশচন্দ্র' তৈরি করেন দাদা সাহেব গোবিন্দ ফালকে। ১৯৫৬ সালে বাংলাদেশ তথা তৎকালীন পূর্ব পাকিস্তানের প্রথম পূর্ণদৈর্ঘ্য সবাক চলচ্চিত্র 'মুখ ও মুখোশ' তৈরি করেন আব্দুল জব্বার খান।

পরবর্তীতে রঙিন চলচ্চিত্রের আবির্ভাব এ শিল্পে বৈপ্লবিক পরিবর্তন আনে। বিশ্বের লক্ষ লক্ষ প্রেক্ষাগৃহসহ ঘরে বসে কোটি কোটি লোক প্রতিদিন চলচ্চিত্রের মাধ্যমে অসীম বিনোদন উপভোগ করেন।